SET ปิดบวก 11 จุด ยืนเหนือ 1,700 จุด ขานรับตัวเลข GDP โตเกินคาด
SET ปิดบวก 11 จุด ยืนเหนือ 1,700 จุด ขานรับตัวเลข GDP โตเกินคาด โดยดัชนีปิดตลาดวันนี้ ที่ระดับ 1,701.42 จุด บวก 11.38 จุด หรือ 0.67% มูลค่าการซื้อขาย 4.49 หมื่นล้านบาท
20 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,701.42 จุด บวก 11.38 จุด หรือ 0.67% มูลค่าการซื้อขาย 4.49 หมื่นล้านบาท
10 หุ้นดันดัชนีวันนี้

ด้านนายประกิต สิริวัฒนเกตุ ผู้อำนวยการฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยปรับตัวเพิ่มขึ้นกว่า 10 จุด ซึ่งเป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่ที่อยู่ในแดนบวก ซึ่งตลาดบ้านเราตอบรับ 3 เรื่องด้วยกัน ทั้งเรื่องของตัวเลข GDP ไทยงวดไตรมาส 2/61 ที่ออกมาโต 4.6% ดีกว่าที่ตลาดคาดไว้
นอกจากนี้ ตลาดยังตอบรับร่างแผนปฏิบัติการของคณะกรรมการการเลือกตั้ง (กกต.) ที่คาดว่าจะเลือกตั้งใน 24 ก.พ.62 ซึ่งที่จริงมองว่าแผนยังมีความไม่แน่นอน เพราะทางกกต. ต้องหารือกับคณะรักษาความสงบแห่งชาติ (คสช.) ก่อน วันที่กำหนดออกมามองว่าเป็นแผนโรดแมพของเดิมที่ทำไว้ ซึ่งกกต.ชุดใหม่จะมีแผนเลือกตั้งที่ชัดเจนคาดว่าน่าจะออกมาในเดือนพ.ย.
อีกทั้งตอบรับความคาดหวังการเจรจาการค้าระหว่างสหรัฐฯ-จีน แต่ยังต้องเฝ้ารอดูความชัดเจน ด้วยปัจจัยดังกล่าวหนุนแรงซื้อคืนกลับมา
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
TMB มูลค่าการซื้อขาย 2,912,609.65 ล้านบาท ปิดที่ 2.16 บาท ลดลง 0.08 บาท
BEAUTY มูลค่าการซื้อขาย 2,258,575.98 ล้านบาท ปิดที่ 9.45 บาท เพิ่มขึ้น 0.35 บาท
PTT มูลค่าการซื้อขาย 1,807,870.70 ล้านบาท ปิดที่ 52.25 บาท เพิ่มขึ้น 0.75 บาท
SCC มูลค่าการซื้อขาย 1,636,202.60 ล้านบาท ปิดที่ 460.00 บาท เพิ่มขึ้น 10.00 บาท
ADVANC มูลค่าการซื้อขาย 1,556,990.85 ล้านบาท ปิดที่ 200.00 บาท เพิ่มขึ้น 3.00 บาท
ตลาดหุ้นเอเชีย
